CELEX: 32021R0080
Language: lt
Date: 2021-01-27 00:00:00
Title: Komisijos įgyvendinimo reglamentas (ES) 2021/80 2021 m. sausio 27 d. kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, anglies dioksidas nepatvirtinamas kaip pagrindinė medžiaga (Tekstas svarbus EEE)

2021 1 28   
               
               
                  LT
               
               
                  Europos Sąjungos oficialusis leidinys
               
               
                  L 29/10
               
            
         KOMISIJOS ĮGYVENDINIMO REGLAMENTAS (ES) 2021/80
         2021 m. sausio 27 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, anglies dioksidas nepatvirtinamas kaip pagrindinė medžiaga
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
         kadangi:
         
                     (1)
                  
                  
                     2018 m. vasario 27 d. Komisija gavo „Dr. Knoell Consult GmbH“ paraišką dėl maistinio anglies dioksido (E 290) kaip pagrindinės medžiagos (CAS Nr. 124-38-9) patvirtinimo. Paraiškoje nurodyta, kad jis skirtas naudoti kaip fumigantas vabzdžiams ir erkėms pašalinti po derliaus nuėmimo;
                  
               
                     (2)
                  
                  
                     nuo 2009 m. rugsėjo 1 d. (2) anglies dioksidas jau yra patvirtintas kaip augalų apsaugos produktams gaminti skirta veiklioji medžiaga ir įtrauktas į Komisijos įgyvendinimo reglamento (ES) Nr. 540/2011 (3) priedo A dalį;
                  
               
                     (3)
                  
                  
                     anglies dioksidas šiuo metu yra registruotas ir pateiktas rinkai kaip augalų apsaugos produktas keliose valstybėse narėse. Cheminės medžiagos tapatybės specifikacija, nurodyta paraiškoje dėl anglies dioksido kaip pagrindinės medžiagos patvirtinimo, yra identiška patvirtintos veikliosios medžiagos cheminės tapatybės specifikacijai;
                  
               
                     (4)
                  
                  
                     nors trečioje pastraipoje nurodyta, kad maisto produktas turi būti laikomas pagrindine medžiaga, pagal Reglamento (EB) Nr. 1107/2009 23 straipsnio 1 dalies d punktą maistinis anglies dioksidas negali būti patvirtintas, nes, be kitų kriterijų, medžiaga gali būti patvirtinta kaip pagrindinė medžiaga tik tuo atveju, jei ji nėra pateikta rinkai kaip augalų apsaugos produktas. Tačiau maistinis anglies dioksidas šiuo metu yra pateiktas rinkai;
                  
               
                     (5)
                  
                  
                     šiuo reglamentu nedaromas poveikis naujos paraiškos dėl anglies dioksido kaip pagrindinės medžiagos patvirtinimo pateikimui pagal Reglamento (EB) Nr. 1107/2009 23 straipsnio 3 dalį, kai pasibaigs anglies dioksido kaip veikliosios medžiagos dabartinio patvirtinimo galiojimas ir bus panaikintos arba nustos galioti visos augalų apsaugos produktų, kuriuos sudaro anglies dioksidas, registracijos;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Anglies dioksidas (E 290) nepatvirtinamas kaip pagrindinė medžiaga.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 27 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).
         
            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).